ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.....ซามูไร บอนด์
...l...บุญเลิศ สิริภัทรวณิช ประธานบริษัท ที.ซี. ออสสิริส ฟิวเจอร์ส ซึ่งมีออฟฟิศอยู่ที่อาคารเซ็นทรัลเวิลด์ ยอมรับว่า การที่ผู้ชุมนุมไปปิดที่แยกราชประสงค์กระทบต่อธุรกิจค้าทองคำของบริษัทได้รับผลกระทบบ้าง เพราะลูกค้าจะเข้าจะออกก็ไม่สะดวก ส่วนคนที่ขายทองคำจะนำทองมาส่งมอบก็ไม่กล้าเข้ามา ขณะที่ทองคำของบริษัทส่วนใหญ่เก็บไว้ที่ตู้เซฟธนาคารสำนักงานใหญ่ เพราะต้องระวังความปลอดภัยสูงสุด
...l...แต่เดิมธนาคารแห่งประเทศไทยกำหนดปรับตัวเลขจีดีพีปีนี้ขึ้นอีก 0.5% ตามมติที่ประชุมคณะกรรมการนโยบายการเงินครั้งที่ผ่านมา โดยดีเดย์ประกาศในวันที่ 29 เม.ย.นี้ แต่พอเจออย่างนี้ไม่รู้ว่าแบงก์ชาติจะถอยหรือไม่
เพราะต้องยอมรับว่าช่วงนี้เป็นช่วงไฮซีซันด้านการท่องเที่ยว ปกติเอกชนจะได้เงินกันเป็นกอบเป็นกำ เพราะเป็นหน้าเทศกาล
...l...เจตนาในการทำลายบรรยากาศเศรษฐกิจของแกนนำเสื้อแดงน่าจะได้ผล เพราะสี่แยกราชประสงค์คือจุดศูนย์กลางของธุรกิจ ในเชิงภูมิศาสตร์คือที่ที่ถนนสายธุรกิจหลายเส้นมาบรรจบ ทั้ง ถนนสีลม สาทร สุขุมวิท เพชรบุรี และพระราม 1 เป็นการเจตนาที่จะทำลายศักยภาพของรัฐบาลในการแก้ปัญหาของประเทศ เพื่อนำไปขยายผลต่อไปว่ารัฐบาลของ อภิสิทธิ์ เวชชาชีวะ นายกรัฐมนตรี ไม่มีฝีมือในการทำให้เศรษฐกิจเติบโต เมื่อเทียบกับ พ.ต.ท.ทักษิณ ชินวัตร 
...l...ในพื้นที่ภาคเหนือกับอีสาน ก็มีการสั่งให้ สส.ในพื้นที่บล็อกการลงไปพบประชาชนของ อภิสิทธิ์ และ กรณ์ จาติกวณิช รมว.คลัง เพราะรู้ดีว่ารัฐบาลทุ่มงบประมาณลงไปแก้ปัญหารากหญ้าเยอะมาก โดยเฉพาะโครงการประกันรายได้ เบี้ยคนชรา และแก้หนี้นอกระบบนั้น มัน “เวิร์ก” และชาวบ้านชอบ แต่โรงสีที่สูญเสียประโยชน์ก็ยอมเป็นลิ่วล้อนักการเมือง ปลุกปั่นให้สังคมเห็นว่าชาวบ้านต่อต้าน เพราะถ้าปล่อยให้รัฐบาลลงพื้นที่สีแดงได้ มีหวัง สส.เพื่อไทย และองค์กรปกครองส่วนท้องถิ่นแถวนั้นจะตายเรียบ ถ้าไม่เชื่อลองถามผู้จัดการสาขา ธ.ก.ส.กับแบงก์ชาติในพื้นที่ดูละกัน